## **TEHNILINE KIRJELDUS**

1. Käesoleva hanke mahus tellitakse Ojaäärse I paisu likvideerimistööde projektile ekspertiis lähtuvalt Transpordiamet seatud kooskõlastustingimustest, mille kohaselt tuleb projektile tellida EhS § 14 vastav ekspertiis.
2. Ekspertiis teostatakseVesiaed OÜ poolt koostatud tööprojektile nr P25003 „Ojaäärse I paisu likvideerimistööd“. (Lisa 1 – Projektid). Tööde teostamise tähtaeg on 1 kuu lepingu sõlmimisest.
3. Töövõtja ülesandeks on projektile ekspertiisi tegemine ja projekti kontroll peale projekteerija poolset projekti parandamist vastavalt ekspertiisiaktis toodud puudustele. Juhul kui ekspert avastab ekspertiisiaktis toodud puuduste kohaselt projekteerija poolt parandatud projektis täiendavaid puudusi, siis tuleb arvestada projekti täiendava kontrollimisega.
4. Ekspertiisi koostamisel ja vormistamisel tuleb juhinduda majandus- ja taristuministri 08.06.2015 määrusest nr 62 „Nõuded ehitusprojekti ekspertiisile“.
5. Tööd tuleb teostada 2 kuu jooksul alates lepingu sõlmimisest. Seejuures tuleb arvestada alljärgnevaid tähtaegasid:
   1. Töövõtjal tuleb teha ekspertiis 10 tööpäeva jooksul alates lepingu sõlmimisest ning esitada ekspertiisi aruanne, mis peab sisaldama ekspertiisi tegemisel avastatud puudusi ja ettepanekuid projekti täiendamiseks.
   2. Projekteerija koostab 5 tööpäeva jooksul alates ekspertiisi aruande saamisest vastused ekspertiisi aruandes esitatud puudustele. Projekteerija parandab projekti ja esitab kontrollimiseks eksperdile kuni 10 tööpäeva jooksul alates tellija otsuste saamisest.
   3. Töövõtjal tuleb teha parandatud projekti kontroll 5 tööpäeva jooksul alates parandatud projekti kontrollimiseks esitamist.
   4. Juhul kui parandatud projektis on puudused kõrvaldatud ning projekti järgi on võimalik ehitada, siis tuleb Töövõtjal esitada ekspertiisi lõpparuanne 5 tööpäeva jooksul alates parandatud projekti kontrollimiseks esitamist..
   5. Juhul kui ei ole kõik puudused kõrvaldatud või on projekti parandamisel tehtud uusi vigu, mistõttu ekspert ei saa anda  kinnitust projekti vastavuse kohta, siis tuleb need puudused loetleda märkuste tabelis. Puuduste kõrvaldamiseks on projekteerijal aega projekti täiendada kuni 5 tööpäeva. Töövõtja peab täiendatud projekti täiendavalt kontrollima ja esitama lõpparuande hiljemalt  5 tööpäeva jooksul alates täiendatud projekti täiendavaks kontrolliks esitamist.
6. Töövõtja vastutav ekspert peab omama teede ehitusprojekti ekspertiisi tegemise õigust, allerialal „sillaehitus ja -korrashoid“ vähemalt diplomeeritud teedeinsener tase 7 (v.a esmane kutse) või samaväärset EKR; EQF kutsetunnistust.
7. Pakkumuses tuleb arvestada nende tööde teostamisega, mis ei ole hankedokumentides otseselt kirjeldatud, kuid tulenevad kehtivatest õigusaktidest, tehnilistest normidest, standarditest ja vastavate ametkondade nõuetest. Hankedokumentides kirjeldatud eesmärgi täitmiseks vajalike tööde mahtude määramine on pakkuja kohustus.
8. Pakkumuse maksumus peab sisaldama kõiki ekspertiisi teostamisega seotud toiminguid, mis tulenevad kohalduvatest seadustest, määrustest, standarditest ja hanke alusdokumentidest.